# Milà-Sanremo 2018

La Milà-Sanremo 2018, 109a edició de la Milà-Sanremo, es disputà el dissabte 17 de març de 2018 sobre un recorregut de 294 km, en el que va ser la vuitena prova de l'UCI World Tour 2018.
La victòria fou per a Vincenzo Nibali (Bahrain-Merida), que s'imposà en solitari a l'arribada de Sanremo. Aquesta fou la primera victòria italiana des que el 2006 guanyà Filippo Pozzato. Nibali atacà al Poggio di Sanremo, obtenint uns metres suficients que li van permetre guanyar la La Classicissima per primera vegada. Caleb Ewan (Mitchelton-Scott) va guanyar l'esprint del gran grup, mentre Arnaud Démare (FDJ) fou tercer.

## Recorregut

La Milà-Sanremo és la cursa professional més llarga del calendari ciclista i el 2018 tindrà una llargada de 294 quilòmetres. La cursa comença a la ciutat de Milà, a la Via della Chiesa Rossa. Des de Milà, la primera part de la cursa és majoritàriament plana, tot passant per les províncies de Milà, Pavia i Alessandria. No hi ha cap ascensió significativa en els primers 100 quilòmetres de recorregut. En entrar a la província de Gènova els ciclistes han d'afrontar l'ascensió al Passo del Turchino, una llarga i suau ascensió sense cap dificultat destacable. El descens però, és molt regirat i és important que els ciclistes es mantinguin a la part davantera del grup. Els següents 80 quilòmetres tornen a ser majoritàriament plans. En aquesta part de la cursa, a la província de Savona, els ciclistes seguiran la costa mediterrània.
La part més complicada de la cursa comença al voltant del quilòmetre 240 de cursa, quan la cursa entra a la província d'Imperia. Els ciclistes hauran de superar una sèrie d'ascensions conegudes com a Capi: el Capo Mele, el Capo Cerva i el Capo Berta. Després d'aquestes ascensions queden menys de 40 quilòmetres per a la fi de la cursa. Un curt tram pla es troba abans de l'ascensió a la Cipressa, una ascensió de 5,6 quilòmetres de llargada, amb una mitjana del 4,1%. El cim es corona a manca de 21,5 quilòmetres per l'arribada. Nou quilòmetres plans conduiran a la darrera ascensió de la cursa és el Poggio, amb 3,7 quilòmetres de pujada a una mitjana del 3,7% i rampes màximes del 8%. El cim es troba a tan sols 5,5 quilòmetres de l'arribada. El descens és molt tècnic, amb passos estrets i corbes tancades. En finalitzar el descens sols manquen 2,3 quilòmetres per l'arribada, amb una recta final de 750 metres.

## Equips participants

En la cursa hi prendran part 25 equips, per un total de 175 corredors. A la presència obligatòria dels 18 equips UCI WorldTeams, s'hi afegiran set equips convidats de categoria professional continental, que varen ser comunicats el gener de 2018 per l'RCS Sport.

## Classificació final

Font: ProCyclingStats :

## Referències

* ↑ «UCI announces 2018 road calendar». Cycling News. [Consulta: 20 octubre 2017].
* ↑ «2018 UCI WorldTour calendar unveiled». Velon. Arxivat de l'original el 25 de setembre 2017. [Consulta: 20 octubre 2016].
* ↑ «Milano-Sanremo 2018, Vincenzo Nibali scatta sul Poggio e vince: primo italiano dopo 12 anni» (en italià). Corriere della Sera. RCS MediaGroup, 17-03-2018 [Consulta: 17 març 2018].
* 1 2 «Vincenzo Nibali wins Milan-San Remo». Cyclingnews.com. Immediate Media Company, 17-03-2018 [Consulta: 17 març 2018].
* ↑ Piedrabuena, Celes «Monumental victoria de Vincenzo Nibali en la Milán-San Remo». El Mundo Deportivo, 17-03-2018 [Consulta: 18 març 2018].
* 1 2 Official Guide 2018 (Garibaldi) (PDF). RCS MediaGroup, 2018 [Consulta: 17 març 2018].
* ↑ «Elenco Partenti / Start List / Liste des partants» (PDF). Milan–San Remo. RCS MediaGroup, 17-03-2018. [Consulta: 17 març 2018].
* ↑ «Milano-Sanremo and UCI Worldtour 2018 Wild Cards». Milan–San Remo. RCS MediaGroup, 20-01-2018 [Consulta: 17 març 2018]. Arxivat 17 de març 2018 a Wayback Machine. «Còpia arxivada». Arxivat de l'original el 2018-03-17. [Consulta: 18 març 2018].
* ↑ Garibaldi, 2018, p. 12.

## Enllaços externs

* Web oficial